《张少泉谓予六十始为诗，然哉然哉。得一知己可以无撼矣，戏成一律》
清代·钱荣光

行年六十始为诗，壮悔还凭老友知。剩馥残膏沾已寡，夺胎换友悟终迟。

宣尼尚有加年愿，师旷申言炳烛时。天若假缘容我寿，可能留得几茎髭。

作者简介：字洵芳，一字性方，诸生。著有《炳烛吟》诗草。性方妻叔少客金昌酒座歌场阅历殆遍，中年返里行医自给，绚烂之后一归平淡，年六十始学为诗。予题其炳烛集云：六十平头笑橪髭，学诗更比达夫迟。盖纪实也。易代后，黄冠野服以终其身云。